**Liga juniorov LRU feeder 2023**

Podľa plánu športovej činnosti pre rok 2023 Slovenský zväz športového rybolovu a SRZ Rada Žilina organizuje  Ligu juniorov LRU feeder pre deti a mládež od cca od 7 do 25 rokov. Hlavnou úlohou tejto súťaže je rozvoj športového rybolovu a zvýšenie počtu aktívnych pretekárov z radov detí a mládeže.

* Športové rybárske preteky sú usporiadané podľa zákona 216/2018 Z.z. § 20 a vykonávacej vyhlášky 381/2018 § 15.
* Liga juniorov LRU-feeder je dlhodobá juniorská súťaž jednotlivcov, z ktorej vzídu víťazi v daných kategóriách.
* Ligový ročník pozostáva z jarného a jesenného kola a zo štyroch samostatných pretekov.
* Jarné kolo, pozostávajúce z dvoch pretekov, môže, ale nemusí, prebiehať počas jedného víkendu (sobota, nedeľa) bude to určené propozíciami usporiadateľa na jednotlivé preteky.
* Jarné, postupové kolo rozhoduje o postupujúcich šiestich pretekároch z jednotlivých kategórií do jesenného kola v ktorom sa stretnú najlepší z východu a západu a z ich zápolenia vzídu jednotliví víťazi ligového ročníka.
* Jesenné kolo bude dvojdňové prebiehajúce počas jedného víkendu.

1.kolo východ - 02.06. - 04.06.2023 Košice -Hornád

1.kolo západ - 16.06. - 18. 06.2023 Sereď-Pusté Sady

2. kolo = FINÁLE východ + západ – 18.08. - 20.08.2023 VN Nováky

Prihlásenie súťažiacich: **do 1.6.2023** písomne formou e-mailu s priloženou vyplnenou prihláškou. Kontaktné osoby:

západ - Mirka Pavelková 0915 883 340 pavelkovamirka@gmail.com

východ - Ján Slašťan 0905 810 461 slangefish@gmail.com

Pretekári sa registrujú podľa vekových kategórii :

U 25 - A skupina do 25 rokov (narodení 1998-2002)

U 20 - B skupina do 20 rokov (narodení 2003-2007)

U 15 - C skupina do 15 rokov (narodení 2008-2012 )

U P - D skupina od 9 rokov – prípravka (narodení 2013-2016)

O zaradení do jednotlivých kategórií rozhoduje rok, v ktorom pretekár dosiahne daný vek.

* Každá kategória bude mať svoj sektor.
* Ak sa však do jednotlivej kategórie neprihlási viac ako 5 pretekárov, budú pretekári z danej kategórie priradení do nasledovnej vyššej kategórie.
* Súťaží sa podľa súťažných pravidiel pre LRU-Feeder.
* Víťazom ligy juniorov sa v každej skupine stáva pretekár s najnižším súčtom umiestnení.
* Každý pretekár musí byť členom SZŠR a zároveň členom OZ SRZ. V prípade, ak pretekár nie je ešte členom SZŠR, vyplní zákonný zástupca žiadateľa Žiadosť o registráciu FO jednotlivca do 18 rokov, alebo žiadateľ nad 18 rokov Žiadosť o registráciu FO jednotlivca. https://www.szsr.sk/registracia/